b"\n_START_ARTICLE_\nAcad\xc3\xa8mia Valenciana de la Llengua\n_START_SECTION_\nAcad\xc3\xa8mics\n_START_PARAGRAPH_\nL'Acad\xc3\xa8mia est\xc3\xa0 composta per vint-i-un acad\xc3\xa8mics \xe2\x80\x94des de l'any 2011 \xc3\xbanicament en s\xc3\xb3n vint\xe2\x80\x94 que hauran de tindre la condici\xc3\xb3 pol\xc3\xadtica de valenci\xc3\xa0 i ser experts en valenci\xc3\xa0 amb una acreditada compet\xc3\xa8ncia cient\xc3\xadfica i acad\xc3\xa8mica, ser unes personalitats destacades de les lletres o de l'ensenyan\xc3\xa7a en mat\xc3\xa8ria ling\xc3\xbc\xc3\xadstica, o tindre una producci\xc3\xb3 reconeguda en el camp del valenci\xc3\xa0 o la cultura valenciana. El c\xc3\xa0rrec \xc3\xa9s incompatible amb qualsevol c\xc3\xa0rrec parlamentari. Tampoc podran ser acad\xc3\xa8mics els membres dels governs, els alts c\xc3\xa0rrecs de l'administraci\xc3\xb3, i el personal al servici de l'AVL._NEWLINE_Els acad\xc3\xa8mics van ser nomenats per les Corts Valencianes per un per\xc3\xadode de quinze anys. Despr\xc3\xa9s dels primers quinze anys de l'elecci\xc3\xb3, l'AVL procedir\xc3\xa0, per cooptaci\xc3\xb3 dels vint-i-un membres, a la renovaci\xc3\xb3 d'un ter\xc3\xa7 dels acad\xc3\xa8mics. I, posteriorment, cada cinc anys es procedir\xc3\xa0, de la mateixa manera, a la renovaci\xc3\xb3 d'un altre ter\xc3\xa7 dels inicialment elegits o els seus substituts. El ter\xc3\xa7 restant es renovar\xc3\xa0 cinc anys despr\xc3\xa9s de la segona renovaci\xc3\xb3 pel mateix procediment, i aix\xc3\xad successivament cada cinc anys."